Die wêreld in foto’s – 28 November 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense in Indië protesteer teen die regering ná die eerste minister, Narendra Modi, aankondig het dat die 500 rupee-note (ongeveer 7.50 dollar) en 1000 rupee-note (ongeveer 15 dollar) onmiddellik uit sirkulasie onttrek word in ŉ poging om korrupsie hok te slaan. Foto: Saurabh Das, AP Bangladesj se premier, Sheikh Hasina en Mauritius se leier, president Ameenah Gurib-Fakim, gesels voor die opening van ŉ leiersberaad oor water in Boedapest. Foto: Szilard Koszticsak, MTI via AP Dele van ŉ ploftoestel word deur die Filippynse polisie ten toon gestel ná dit by die Amerikaanse ambassade in Manila ontlont is. Foto: Stringer, Xinhua, (Irz) Namibië se president, Hage Geingob, besoek Frankryk se leier, president Francois Hollande by die Elysee-paleis in Parys. Foto: Thibault Camus, Pool, AP ŉ Lid van die Switserse Garde loop by die Apostoliese Paleis in voor ŉ vergadering tussen Pous Francisus en Ierland se premier, Enda Kenny, in die Vatikaanstad. Foto: Alessandra, Tarantino, Pool, AP